b'\n_START_ARTICLE_\nNiurnbergo metropolitenas\n_START_SECTION_\nBendra informacija\n_START_PARAGRAPH_\nKartu su spar\xc4\x8di\xc5\xb3j\xc5\xb3 priemiestini\xc5\xb3 traukini\xc5\xb3 (S-Bahn) bei tramvajaus linijomis, Niurnbergo metro sudaro artimojo b\xc4\x97ginio transporto sistem\xc4\x85 Niurnberge ir Fiurte. U\xc5\xbe sistemos tinklo planavim\xc4\x85 ir prie\xc5\xbei\xc5\xabr\xc4\x85 yra atsakingos miest\xc5\xb3 savivaldyb\xc4\x97s, o u\xc5\xbe sistemos veikim\xc4\x85 ir eksploatacij\xc4\x85 atsakingos bendrov\xc4\x97s "VAG N\xc3\xbcrnberg" ir "infra F\xc3\xbcrth".\n_START_SECTION_\nSistema ir techniniai duomenys\n_START_PARAGRAPH_\nNiurnbergo metro sudaro dvi b\xc4\x97gi\xc5\xb3 linijos, \xc5\xbeymimos U1 ir U2, kurios nusidriekia 31 km._NEWLINE_25,6 km b\xc4\x97gi\xc5\xb3 i\xc5\xa1klota po \xc5\xbeeme, 4,4 km nutiesti sulig gatvi\xc5\xb3 lygiu ir vienas kilometras i\xc5\xa1keltas ant estakados. Metropolitenui priklauso 40 gele\xc5\xbeinkelio sto\xc4\x8di\xc5\xb3, i\xc5\xa1 kuri\xc5\xb3 26 stotys priklauso linijai U1, ir 16 - U2._NEWLINE_  _NEWLINE_Jau nutiesta ir tre\xc4\x8dioji metro linija U3, kurios stotys jau irgi pastatytos, ta\xc4\x8diau vis dar neprad\xc4\x97tos eksploatuoti \xe2\x80\x93 iki kit\xc5\xb3 met\xc5\xb3 Niurnberge s\xc4\x97kmingai vyksta pilnai automatizuotos metro sistemos "RUBIN" bandymai, atliekami VAG ir infra\'os bei pri\xc5\xbei\xc5\xabrimi pagrindinio rangovo \xe2\x80\x93 firmos \xe2\x80\x9eSiemens\xe2\x80\x9c. Metropolitenu kasdien keliauja ma\xc5\xbedaug 316 t\xc5\xabkst. keleivi\xc5\xb3, o atv\xc4\x97rus duris \xc4\xaf tre\xc4\x8di\xc4\x85j\xc4\x85 linij\xc4\x85, tikimasi kasdien sulaukti vir\xc5\xa1 350 t\xc5\xabkst. keleivi\xc5\xb3._NEWLINE_Niurnbergo metropoliteno b\xc4\x97giai ir riedmenys yra 1435 mm plo\xc4\x8dio, pastarieji naudoja 750 volt\xc5\xb3 nuolatin\xc4\x99 \xc4\xaftamp\xc4\x85. Did\xc5\xbeiausias riedmen\xc5\xb3 greitis yra apribotas iki 80 kilometr\xc5\xb3 per valand\xc4\x85.\n_START_SECTION_\nPritaikymas ne\xc4\xafgaliesiems\n_START_PARAGRAPH_\nVisi peronai yra 90 metr\xc5\xb3 ilgio ir i\xc5\xa1d\xc4\x97styti sto\xc4\x8di\xc5\xb3 viduryje, i\xc5\xa1imt\xc4\xaf sudarant tik dviem stotimis (Muggenhof ir Stadtgrenze). Visos stotys turi bent po vien\xc4\x85 lift\xc4\x85, penkios i\xc5\xa1 j\xc5\xb3 \xe2\x80\x93 net po du. Be to, visos stotys \xc5\xa1alia \xc4\xafprast\xc5\xb3 laipt\xc5\xb3 turi ir eskalatorius.\n_START_SECTION_\nPirmieji ketinimai \xc4\xafrengti metropoliten\xc4\x85 Niurnberge\n_START_PARAGRAPH_\nPirmieji planai \xc4\xafrengti metropoliten\xc4\x85 Niurnberge siekia 1925-uosius praeito \xc5\xa1imtme\xc4\x8dio metus, kuomet vienas diplomuotas Niurnbergo in\xc5\xbeinierius Oskaras Freitagas (vok. Oscar Freytag) prabilo apie ketinimus tiesti metro statyb\xc4\x85 po Fiurterio gatve (F\xc3\xbcrther Stra\xc3\x9fe). Pagal tuometinius \xc4\xafsivaizdavimus, \xc5\xa1i metro linija netur\xc4\x97jo pakeisti tuomet jau veikusios, lygiagre\xc4\x8diai nutiestos tramvajaus linijos, ta\xc4\x8diau papildyti j\xc4\x85 kaip vie\xc5\xa1ojo transporto priemon\xc4\x97, skirta greitajam susisiekimui. Ta\xc4\x8diau ji tur\xc4\x97jo b\xc5\xabti prailginta ir, eidama per Plererio aik\xc5\xa1t\xc4\x99 (Pl\xc3\xa4rrer) palei Frauentorgrabeno sien\xc4\x85 (Frauentorgraben), siekti Niurnbergo traukini\xc5\xb3 stot\xc4\xaf. \xc5\xa0ie ketinimai anuomet su\xc5\xbelugo d\xc4\x97l auk\xc5\xa1t\xc5\xb3 techninio \xc4\xafrengimo reikalavim\xc5\xb3 ir tam reikaling\xc5\xb3 nema\xc5\xbe\xc5\xb3 i\xc5\xa1laid\xc5\xb3. Apie metro pirmtakes galima kalb\xc4\x97ti tik turint omeny 1938 metus, Vokietijoje vyravus nacionalsocializmui, kuomet po \xc5\xbeeme buvo nutiestos tramvajaus linijos po Alersbergo (Allersberger Stra\xc3\x9fe) ir Bavarijos (Bayernstra\xc3\x9fe) gatv\xc4\x97mis. \xc5\xa0ios dar ir \xc5\xa1iandien egzistuojan\xc4\x8dios po\xc5\xbeemin\xc4\x97s tramvajaus linijos buvo \xc4\xafrengtos siekiant netrikdyti tramvajaus veikimo, kuomet prie kaimynyst\xc4\x97je \xc4\xafsik\xc5\xabrusios reicho partijos b\xc5\xabstin\xc4\x97s partijos susirinkim\xc5\xb3 metu vykdavo SS-nari\xc5\xb3 (SS (pilnas pavadinimas \xe2\x80\x9eSchutzstaffel\xe2\x80\x9c)  \xe2\x80\x93 i\xc5\xa1 vok. klb.  -  hitlerin\xc4\x97 karin\xc4\x97-politin\xc4\x97 organizacija, esesininkai \xe2\x80\x93 vert. past.) i\xc5\xa1kilmingi paradai ir b\xc5\xabdavo sulaukiama didelio lankytoj\xc5\xb3 skai\xc4\x8diaus.\n_START_SECTION_\nNuo pogrindinio tramvajaus iki metro\n_START_PARAGRAPH_\nNauji planai d\xc4\x97l pogrindinio tramvajaus \xc4\xafrengimo imti ruo\xc5\xa1ti tik po Antrojo Pasaulinio karo, \xc4\xafvykus ekonomikos stebuklui (vok. Wirtschaftswunder \xe2\x80\x93 ilgalaikis ekonomikos augimas - vert. past.) ir vis did\xc4\x97jant gyventoj\xc5\xb3 apr\xc5\xabpinimui motorin\xc4\x97mis transporto priemon\xc4\x97mis. Ulmerio (Ulmer) profesoriaus Makso-Eriko Foichtingerio (Max-Erich Feuchtinger) 1956 metais pateikt\xc4\x85 pasi\xc5\xablym\xc4\x85 tiesti pogrindinio tramvajaus linij\xc4\x85 nuo Plererio aik\xc5\xa1t\xc4\x97s iki pagrindin\xc4\x97s gele\xc5\xbeinkelio stoties Niurnbergo miesto savivaldyb\xc4\x97 atmet\xc4\x97. 1962-aisiais ji \xc4\xafgaliojo \xc5\xa0tutgarto (Stuttgart) tramsporto in\xc5\xbeinerijos profesori\xc5\xb3 Valter\xc4\xaf Lambert\xc4\x85 (vok. Walter Lambert) \xc4\xafvertinti esam\xc4\x85 Niunbergo artimajam susisiekimui skirto vie\xc5\xa1ojo tramsporto sistemos situacij\xc4\x85 ir para\xc5\xa1yti atsiliepim\xc4\x85 apie jos ateit\xc4\xaf. \xc5\xa0is \xe2\x80\x9eLamberto-atsiliepimas\xe2\x80\x9c su rekomendavimu tiesti pogrindin\xc4\xaf tramvaj\xc5\xb3 1963 metais gul\xc4\x97jo ant Niurnbergo savivaldyb\xc4\x97s stalo, tod\xc4\x97l 1963-\xc5\xb3j\xc5\xb3 baland\xc5\xbeio 24-\xc4\x85j\xc4\x85 buvo nuspr\xc4\x99sta visgi statyti Niurnberge pogrindin\xc4\xaf tramvaj\xc5\xb3 su galimybe ir teise v\xc4\x97liau j\xc4\xaf perstatant paversti metro._NEWLINE_1965 met\xc5\xb3 lapkri\xc4\x8dio 24-\xc4\x85 dien\xc4\x85 Niurnbergo miesto savivaldyb\xc4\x97 dar kart\xc4\x85 per\xc5\xbei\xc5\xabr\xc4\x97jo savo 1963-\xc5\xb3j\xc5\xb3 nutarim\xc4\x85 d\xc4\x97l pogrindinio tramvajaus statyb\xc5\xb3 ir nutar\xc4\x97 tiesti klasikin\xc4\xaf metro. Tokiam savivaldyb\xc4\x97s sprendimui \xc4\xaftakos vis\xc5\xb3 pirma tur\xc4\x97jo asmenin\xc4\x97 Hanso von Hanf\xc5\xa1tengelio (Hans von Hanffstengel), tuometinio Niurnbergo miesto statybos planavimo tarnybos vadovo, nuomon\xc4\x97 d\xc4\x97l min\xc4\x97tojo profesoriaus Lamberto atsiliepimo. Prie\xc5\xa1ingai nei Lambertas, Hanf\xc5\xa1tengelis pasisak\xc4\x97 prie\xc5\xa1 etapi\xc5\xa1kas statybas nuo pogrindinio tramvajaus iki metro ir skatino tiesiogines metro statybas. J\xc4\xaf neoficialiai r\xc4\x97m\xc4\x97 Vokietijos Federacin\xc4\x97s Respublikos (VFR) parlamentas, prabil\xc4\x99s apie galimyb\xc4\x99 padengti 50\xc2\xa0% statybos i\xc5\xa1laid\xc5\xb3, ir tuometinis Bavarijos (Bayern) ministras pirmininkas Alfonsas Gopelis (Alfons Goppel), kuris garantavo, jog Niunbergo metro statyboms bus skirta ne ma\xc5\xbeesn\xc4\x97 finansin\xc4\x97 parama nei Bavarijos federalini\xc5\xb3 \xc5\xbeemi\xc5\xb3 sostinei (turima omeny Miunchen\xc4\x85 (M\xc3\xbcnchen); Niurnbergas \xe2\x80\x93 antras pagal dyd\xc4\xaf Bavarijos miestas po Miuncheno \xe2\x80\x93 vert. past.). Tiesiogines metro statybas skatino ir \xc5\xbeinojimas, jog, norint pogrindinio tramvajaus vietoje v\xc4\x97liau \xc4\xafrengti metro, d\xc4\x97l statybos darb\xc5\xb3 net keleriems metams b\xc5\xabt\xc5\xb3 reik\xc4\x97j\xc4\x99 sustabdyti pogrindinio tramvajaus darb\xc4\x85 ir taip atimant i\xc5\xa1 miestie\xc4\x8di\xc5\xb3 galimyb\xc4\x99 naudotis \xc5\xa1ia vie\xc5\xa1ojo transporto priemone.\n_START_SECTION_\nPagrindinio tinklo \xc4\xafrengimo planai\n_START_PARAGRAPH_\nPirmieji rimti ketinimai statyti Niurnberge metro siejami su 1965-\xc5\xb3j\xc5\xb3 savivaldyb\xc4\x97s nutarimu. Ta\xc4\x8diau konkret\xc5\xabs pagrindinio metro tinklo \xc4\xafrengimo planai prad\xc4\x97ti ruo\xc5\xa1ti tik 6-ojo de\xc5\xa1imtme\xc4\x8dio pabaigoje, kuomet 1969 metais \xc5\xbeem\xc4\x97tvarkos buvo priimtas miesto planavimo \xc4\xafstatymas. Tuo metu jau buvo prad\xc4\x97tos visapusi\xc5\xa1kos pirmosios metro linijos statybos. Ji tur\xc4\x97jo tuo metu besik\xc5\xabrus\xc4\xaf miest\xc4\x85 palydov\xc4\x85 Langvaser\xc4\xaf (Langwasser) per Niunbergo gele\xc5\xbeinkelio stot\xc4\xaf bei senamiest\xc4\xaf ir Plererio aik\xc5\xa1t\xc4\x99 sujungti su Fiurtu (F\xc3\xbcrth) ir did\xc5\xbei\xc4\x85ja numatyto mar\xc5\xa1ruto dalimi atitiko buvusi\xc4\x85 tramvajaus linij\xc4\x85 Nr.1. \xc4\xaerengiant tolimesnes linijas buvo numatyta \xc4\xafgalinti susisiekim\xc4\x85 su oro uostu, Maisterzingerio kult\xc5\xabros ir kongres\xc5\xb3 r\xc5\xabmais (Maistersingerhalle), miesto ligonine (\xc5\xa1iandien: Klinikum Nord) ir zoologijos sodu, planuota apimti kuo didesn\xc4\x99 miesto teritorij\xc4\x85 ir siekta, jog numatytas metro i\xc5\xa1planavimas ateity miestui augant leis prapl\xc4\x97sti metro linij\xc5\xb3 tinkl\xc4\x85 nesusiduriant su didesniais sunkumais ir problemomis. Norint \xc4\xafgyvendinti visus \xc5\xa1iuos siekius ir ketinimus, buvo pasi\xc5\xablyta \xc4\xafvairi\xc5\xb3 metro linij\xc5\xb3 tinklo modeli\xc5\xb3, ta\xc4\x8diau labiausiai i\xc5\xa1keltas s\xc4\x85lygas atitiko P, Q, R ir S modeli\xc5\xb3 pavyzd\xc5\xbeiai.\n_START_SECTION_\nStatybos prad\xc5\xbeia Langvaseryje\n_START_PARAGRAPH_\n1967-\xc5\xb3j\xc5\xb3 kovo 20-\xc4\x85j\xc4\x85, su pirm\xc5\xb3j\xc5\xb3 b\xc5\xabsimosios metro stoties Bauernfaindo gatv\xc4\x97je (Bauernfeindstra\xc3\x9fe) poli\xc5\xb3 \xc4\xafkalimu, dalyvaujant VFR transporto ir susisiekimo ministrui Georgui L\xc4\x97beriui (Georg Leber) ir Niurnbergo miesto vyriausiajam burmistrui dr. Andr\xc4\x97jui \xc5\xaar\xc5\xa1lechteriui  (Dr. Andreas Urschlechter) buvo prad\xc4\x97ti Niurnbergo metro statybos darbai. Tuo pat metu Fiurto miesto savivaldyb\xc4\x97 pri\xc4\x97m\xc4\x97 nutarim\xc4\x85 tiesti metro nuo miesto ribos iki Bilingo aik\xc5\xa1t\xc4\x97s (Billinganlage). 1971-\xc5\xb3j\xc5\xb3 gegu\xc5\xbe\xc4\x97s 6-\xc4\x85j\xc4\x85 Fiurto miesto savivaldyb\xc4\x97 pri\xc4\x97m\xc4\x97 nutarim\xc4\x85 tiesti metro tras\xc4\x85 po pirmosios kataliki\xc5\xa1kosios Fiurto ba\xc5\xbeny\xc4\x8dios aik\xc5\xa1te. Ta\xc4\x8diau 1973-\xc5\xb3j\xc5\xb3 bir\xc5\xbeelio 4-\xc4\x85j\xc4\x85 Vidurio Frankijos (Mittelfranken) vald\xc5\xbeiai rekomendavus per\xc5\xbei\xc5\xabr\xc4\x97ti \xc5\xa1\xc4\xaf nutarim\xc4\x85, buvo visgi nuspr\xc4\x99sta metro tras\xc4\x85 tiesti per gele\xc5\xbeinkelio stot\xc4\xaf. \xc5\xa0itokiu b\xc5\xabdu su gele\xc5\xbeinkelio stotimi tik\xc4\x97tasi geresnio susisiekimo._NEWLINE_1972-\xc5\xb3j\xc5\xb3 kovo pirm\xc4\x85j\xc4\x85, surengus didel\xc4\x99 \xc5\xa1vent\xc4\x99, po beveik lygiai penkeri\xc5\xb3 met\xc5\xb3 nuo darb\xc5\xb3 prad\xc5\xbeios, buvo atidaryta pirmoji 3,7 km ilgio metro linijos atkarpa nuo Langvaserio piet\xc5\xb3 iki Bauernfaindo gatv\xc4\x97s. Nuo \xc5\xa1iol Niurnbergas buvo ketvirtasis Vokietijos miestas, galintis pasigirti turintis metro. Metropolitenai tuo metu jau veik\xc4\x97 Berlyne (nuo 1902-\xc5\xb3j\xc5\xb3 vasario 18-osios), Hanburge (nuo 1912-\xc5\xb3 vasario 15-os) ir Miunchene (nuo 1971-\xc5\xb3 spalio 19 dienos). Toliau buvo tiesiamos metro linij\xc5\xb3 atkarpos Fiurto miesto link. 1976-\xc5\xb3j\xc5\xb3 spalio 12-\xc4\x85 dien\xc4\x85 Niurnbergo ir Fiurto miestai pasira\xc5\xa1\xc4\x97 metro sutart\xc4\xaf, kurioje buvo numatyti, jog nuo \xc5\xa1iol u\xc5\xbe metro planavim\xc4\x85 ir tiesim\xc4\x85 Fiurte yra atsakinga Niurnbergo po\xc5\xbeemini\xc5\xb3 \xc4\xafrengini\xc5\xb3 statybos tarnyba._NEWLINE_Pra\xc4\x97jus \xc5\xa1e\xc5\xa1eriems metams po pirmosios atkarpo atidarymo Langvaseryje, Niurnbergo metro kirto senamiest\xc4\xaf ir 1978-\xc5\xb3j\xc5\xb3 sausio 28 dien\xc4\x85 pasiek\xc4\x97 Baltojo bok\xc5\xa1to (Wei\xc3\x9fer Turm) stot\xc4\xaf. Tuo pa\xc4\x8diu metu buvo nutrauktas paskutiniosios Niurnbergo tramvajaus atkarpos senamiestyje ir kit\xc5\xb3 lygiagre\xc4\x8diai metro linijoms nusidriekusi\xc5\xb3 tramvajaus linij\xc5\xb3 veikimas. Metro statybos kryptingai vyko toliau, nuo 1978-\xc5\xb3j\xc5\xb3 spalio 2 dienos buvo vykdomi antrosios metro linijos nuo Plererio aik\xc5\xa1t\xc4\x97s Riothenbacho (R\xc3\xb6thenbach) link \xc4\xafrengimo darbai._NEWLINE_1981-\xc5\xb3j\xc5\xb3 bir\xc5\xbeelio 20 dien\xc4\x85 buvo galutinai sustabdytas tramvajaus linij\xc5\xb3 veikimas Niurnberge ir vedusi\xc5\xb3 \xc4\xaf Fiurt\xc4\x85, kadangi metro linija U1 pasiek\xc4\x97 \xc4\x96berhardshofo (Eberhardshof) gele\xc5\xbeinkelio stot\xc4\xaf ir ant\xc5\xbeemin\xc4\xaf gele\xc5\xbeinkel\xc4\xaf Fiurto gatv\xc4\x97je (F\xc3\xbcrther Stra\xc3\x9fe), kuris nuo 1970-\xc5\xb3j\xc5\xb3  kartais buvo naudojamas tramvajui, ir kur\xc4\xaf nuo \xc5\xa1iol tur\xc4\x97jo pakeisti metro. 1985-\xc5\xb3j\xc5\xb3 gruod\xc5\xbeio 7-\xc4\x85j\xc4\x85, \xc5\xa1ven\xc4\x8diant 150-\xc4\x85j\xc4\xaf Vokietijos gele\xc5\xbeinkelio jubiliej\xc5\xb3, buvo atidaryta  pagal tuometinius \xc4\xafsivaizdavimus paskutine tur\xc4\x97jusi b\xc5\xabti metro atkarpa nuo stoties Jakobin\xc5\xb3 gatv\xc4\x97je (Jakobinenstra\xc3\x9fe) iki Fiurto gele\xc5\xbeinkelio stoties._NEWLINE_1992-\xc5\xb3j\xc5\xb3 liepos 22 dien\xc4\x85 buvo sugr\xc4\xaf\xc5\xbeta prie 1973-\xc5\xb3j\xc5\xb3 met\xc5\xb3 ketinim\xc5\xb3. Ankstesnieji planai buvo patvirti ir pakoreguoti: metro pabaiga nuo \xc5\xa1iol tur\xc4\x97jo b\xc5\xabti ne Bilingo aik\xc5\xa1t\xc4\x97, o Hardhio\xc4\x97 (Hardh\xc3\xb6he) (vakarin\xc4\x97 Fiurto miesto dalis \xe2\x80\x93 vert. past.). 1994-\xc5\xb3j\xc5\xb3 rugs\xc4\x97jo 19-t\xc4\x85 dien\xc4\x85 buvo prad\xc4\x97ti atkarpos iki Fiurto \xc5\xa0tathal\xc4\x97s (F\xc3\xbcrth Stadthalle) staybos darbai. Ta\xc4\x8diau tarp Fiurto miesto gyventoj\xc5\xb3 vis daug\xc4\x97jo toki\xc5\xb3, kurie buvo nusiteik\xc4\x99 prie\xc5\xa1 sprendim\xc4\x85 t\xc4\x99sti metro statybas mieste. Abejoni\xc5\xb3 d\xc4\x97l metro tiesimo darb\xc5\xb3 atnaujinimo daugiausiai k\xc4\x97l\xc4\x97 miest\xc4\x85 u\xc5\xbegri\xc5\xabsian\xc4\x8dios didel\xc4\x97s finansin\xc4\x97s i\xc5\xa1laidos bei galimyb\xc4\x97s autobusu tiesiogiai pasiekti miesto centr\xc4\x85 panaikinimas. Tod\xc4\x97l buvo inicijuotas tam tikras pilie\xc4\x8di\xc5\xb3 referendumas, kuris siek\xc4\x97 metro statyb\xc5\xb3 pabaigos ties miesto rotu\xc5\xa1e. Ta\xc4\x8diau tokiems pilie\xc4\x8diams vis d\xc4\x97lto nesudarius daugumos pasisakiusi\xc5\xb3j\xc5\xb3 bals\xc5\xb3 skai\xc4\x8diaus, pra\xc4\x97jus trylikai met\xc5\xb3 nuo paskutiniosios metro atkarpos, nusidriekusios iki pagrindin\xc4\x97s gele\xc5\xbeinkelio stoties, atidarymo, 1998-\xc5\xb3j\xc5\xb3 gruod\xc5\xbeio 5 dien\xc4\x85 Niurnbergo metro linijos pasiek\xc4\x97 centr\xc4\x85 - Fiurto \xc5\xa0tathal\xc4\x97s stot\xc4\xaf. 2004-\xc5\xb3j\xc5\xb3 gruod\xc5\xbeio 4 dien\xc4\x85 buvo atidaryta Fiurto klinik\xc5\xb3 (F\xc3\xbcrth Klinikum) stotis, nuo 2007-\xc5\xb3j\xc5\xb3 gruod\xc5\xbeio 8 dienos veikia prailginta metro linijos atkarpa \xc4\xaf Fiurto vakarin\xc4\x97je dalyje Hardhio\xc4\x97je esan\xc4\x8di\xc4\x85 stot\xc4\xaf (Endbahnhof F\xc3\xbcrth Hardh\xc3\xb6he).\n_START_SECTION_\nNuo INTRAPLAN\xe2\x80\x98o prie SMARAGT\xe2\x80\x98o iki RUBIN\xe2\x80\x98o\n_START_PARAGRAPH_\nPo to, kai paskutiniojo praeito \xc5\xa1imtme\xc4\x8dio de\xc5\xa1imtme\xc4\x8dio prad\xc5\xbeioje jau buvo matyti abiej\xc5\xb3 pagrindini\xc5\xb3 metro linij\xc5\xb3 statybos darb\xc5\xb3 pabaiga, atsakingos Niurnbergo miesto institucijos \xc4\x97m\xc4\x97si galvoti apie GNVP-e numtytos tre\xc4\x8diosios pagrindin\xc4\x97s metro linijos likim\xc4\x85. Norint ir toliau atitikti pavyzdingo transporto ideal\xc4\x85, buvo b\xc5\xabtina per\xc5\xbei\xc5\xabr\xc4\x97ti GNVP-o dar 1970-aisiais padaryt\xc5\xb3 plan\xc5\xb3 aktualum\xc4\x85. Miuncheno in\xc5\xbeinieri\xc5\xb3 biurui \xe2\x80\x9eIntraplan Consult\xe2\x80\x9c buvo pavesta atlikti tyrim\xc4\x85 apie artimajam susisiekimui skirto vie\xc5\xa1ojo transporto tinklo variantus, susijusius su metro, ir, \xc4\xafvertinus situacij\xc4\x85,  pateikti atsiliepim\xc4\x85. \xc5\xa0is atsiliepimas buvo vie\xc5\xa1ai paskelbtas 1990-\xc5\xb3j\xc5\xb3 bir\xc5\xbeel\xc4\xaf. Jame buvo paskelbtas nutarimas, kad tolimesn\xc4\x97s metro statybos, \xc4\xafrengiant planuot\xc4\x85 linij\xc4\x85 U3 ir koreguojant jos tras\xc4\x85 sekan\xc4\x8diu mar\xc5\xa1ruto pavyzd\xc5\xbeiu: Rotenburbo gatv\xc4\x97s at\xc5\xa1aka-Klainroitas ir Rateno aik\xc5\xa1t\xc4\x97-Frydricho Eberto aik\xc5\xa1t\xc4\x97-Tonas (Abzweig Rothenburger Stra\xc3\x9fe \xe2\x80\x93 Kleinreuth und Rathenauplatz \xe2\x80\x93 Friedrich-Ebert-Platz \xe2\x80\x93 Thon), b\xc5\xabt\xc5\xb3 prasmingos tik tuomet, jei tuo pat metu b\xc5\xabt\xc5\xb3 visi\xc5\xa1kai sustabdytas tramvajaus tinklo veikimas. I\xc5\xa1laid\xc5\xb3 tam panaudojimo faktoriaus dydis buvo lygus 1._NEWLINE_D\xc4\x97l toki\xc5\xb3 atsiliepimo rezultat\xc5\xb3 Niurnbergo miesto savivaldyb\xc4\x97 1990-\xc5\xb3 lapkri\xc4\x8dio 9 dien\xc4\x85 priimtame nutarime atsisak\xc4\x97 plan\xc5\xb3 tiesti tre\xc4\x8di\xc4\x85j\xc4\x85 metro linij\xc4\x85 U3 ir paved\xc4\x97 tam pa\xc4\x8diam Miuncheno in\xc5\xbeinieri\xc5\xb3 biurui pateikti atsiliepim\xc4\x85 apie integruotos artimajam susiekimui skirtos vie\xc5\xa1ojo transporto sistemos planavimo Niurnberge (\xe2\x80\x9eIntegrierte \xc3\x96PNV-Planung N\xc3\xbcrnberg\xe2\x80\x9c (INTRAPLAN)) galimybes. \xc5\xa0is atsiliepimas buvo vie\xc5\xa1ai paskelbtas 1993-\xc5\xb3j\xc5\xb3 vasar\xc4\xaf. Jame pagrinde buvo si\xc5\xablomos dvi alternatyvos nor\xc4\x97tai tiesti tre\xc4\x8diajai linijai U3 \xe2\x80\x93 linija U21 arba tramvajaus/miesto elektrinio gele\xc5\xbeinkelio linija, tur\xc4\x97jusi driektis mar\xc5\xa1rutu Nord\xc5\xa1tatas-\xc5\xa0iaur\xc4\x97s Klinika-Vetcendorfo arba Rotenburgerio gatv\xc4\x97-Ziundersbiulis-Klainroitas palei \xc5\xa0vainau (Nordstadt \xe2\x80\x93 Klinikum Nord \xe2\x80\x93 Wetzendorf bzw. Rothenburger Stra\xc3\x9fe \xe2\x80\x93 S\xc3\xbcndersb\xc3\xbchl \xe2\x80\x93 Kleinreuth bei Schweinau). Problemati\xc5\xa1ka pasirod\xc4\x97 tai, kad n\xc4\x97 vieno i\xc5\xa1 \xc5\xa1i\xc5\xb3 si\xc5\xablym\xc5\xb3 nebuvo galima vienareik\xc5\xa1mi\xc5\xa1kai priimti arba atmesti. Taip buvo tod\xc4\x97l, jog abiej\xc5\xb3 plan\xc5\xb3 i\xc5\xa1laid\xc5\xb3 panaudojimo faktoriaus dydis su arba be MVI-apribojimu (pvz., durininko \xc5\xa1viesoforas) buvo ma\xc5\xbedaug vienodas: nutiesus metro linij\xc4\x85 U21 b\xc5\xabt\xc5\xb3 galima kalb\xc4\x97ti apie savaranki\xc5\xa1k\xc4\x85, visi\xc5\xa1kai nepriklausom\xc4\x85 nuo kit\xc5\xb3 transporto priemoni\xc5\xb3 metro, ta\xc4\x8diau tramvajus/elektrinis miesto gele\xc5\xbeinkelio statybos b\xc5\xabt\xc5\xb3 kainavusios ma\xc5\xbeiau. Atsi\xc5\xbevelgdama \xc4\xaf \xc5\xa1\xc4\xaf atsiliepim\xc4\x85, Niurnbergo miesto savivaldyb\xc4\x97 1994-\xc5\xb3 spalio 12 dien\xc4\x85 paruo\xc5\xa1\xc4\x97 nauj\xc4\x85 artimajam susisiekimui skirto vie\xc5\xa1ojo transporto sistemos koncepcij\xc4\x85 (\xc3\x96PNV-Konzept), kurioje buvo numatytas naujos metro linijos tiesimas ir esamos tramvajaus atkarpos perstatymas ir modernizavimas. Min\xc4\x97ta naujoji metro linija tur\xc4\x97jo i\xc5\xa1si\xc5\xa1akoti i\xc5\xa1 vienos pagrindi\xc5\xb3 metro linij\xc5\xb3 U2 ties stotimis Rotenburgo gatv\xc4\x97je link Tano gatv\xc4\x97s ir Tyfesfelde, Rateno aik\xc5\xa1t\xc4\x97je link Frydricho Eberto gatv\xc4\x97s bei \xc5\xa0iaur\xc4\x97s Klinik\xc5\xb3 (an den Bahnh\xc3\xb6fen Rothenburger Stra\xc3\x9fe Richtung Von-der-Tann-Stra\xc3\x9fe und Tiefes Feld und Rathenauplatz Richtung Friedrich-Ebert-Platz und Klinikum Nord). Po to, kai 1996-\xc5\xb3j\xc5\xb3 ruden\xc4\xaf Niurnbergo miesto savivaldyb\xc4\x97 nusprend\xc4\x97 tiesti metro linij\xc4\x85 U3 i\xc5\xa1 Gebersdorfo per Rotenburgo ir Plererio aik\xc5\xa1tes, pagrindin\xc4\x99 gele\xc5\xbeinkelio stot\xc4\xaf ir Rateno aik\xc5\xa1t\xc4\x99 iki Nordvestringo (von Gebersdorf \xc3\xbcber Rothenburger Stra\xc3\x9fe, Pl\xc3\xa4rrer, Hauptbahnhof und Rathenauplatz zum Nordwestring), reik\xc4\x97jo sureguliuoti atkarpos \xe2\x80\x9eRotenburgo gatv\xc4\x97-Rateno aik\xc5\xa1t\xc4\x97\xe2\x80\x9c (Rothenburger Stra\xc3\x9fe \xe2\x80\x93 Rathenauplatz) eksploatavim\xc4\x85, kadangi ji \xc4\xaf\xc4\x97jo ir \xc4\xaf ankstesniosios metro linijos U2 mar\xc5\xa1rut\xc4\x85. Norint tai padaryti, Niurnbergo miesto savivaldyb\xc4\x97, bendradarbiaudama su VAG, Siemens, Adtranz, Vidurio Frankijos vald\xc5\xbeia bei Bavarijos ekonomikos, infrastrukt\xc5\xabros, transporto ir technologij\xc5\xb3 misnisterija, u\xc5\xbesak\xc4\x97 vadinam\xc4\x85j\xc4\x85 SMARAGT galimybi\xc5\xb3 studij\xc4\x85 (SMARAGT-Studie - Studie zur Machbarkeit und Realisierung eines Automatic Guided Transit), kurioje atsi\xc5\xbevelgiant \xc4\xaf techninius ir finansinius aspektus buvo nagrin\xc4\x97jami ir vienas su kitu lyginamai \xc4\xafvair\xc5\xabs sistemos veikimo b\xc5\xabdai (gr\xc4\xafsti susitarimu, automatiniai, mi\xc5\xa1r\xc5\xabs). \xc5\xa0i galimybi\xc5\xb3 studija buvo baigta 1999-aisiais.  Buvo prieita prie i\xc5\xa1vados, jog automatinis naujosios metro linijos veikimas b\xc5\xabt\xc5\xb3 \xc4\xafmanomas ir finansuojamas bei ekonomi\xc5\xa1kai prasmingas. Gavus VFR ir Federalini\xc5\xb3 \xc5\xbeemi\xc5\xb3 sutikim\xc4\x85 85\xc2\xa0% finansuoti atkarpos technin\xc4\xaf apr\xc5\xabpinim\xc4\x85, 87,5\xc2\xa0%  - atkarpos statybos darbus bei dengti 50\xc2\xa0% traukini\xc5\xb3 \xc4\xafsigijimui reikaling\xc5\xb3 i\xc5\xa1laid\xc5\xb3, Niunbergo savivaldyb\xc4\x97 dar tais pa\xc4\x8diais metais nutar\xc4\x97 realizuoti i\xc5\xa1 viso 610 mln. eur\xc5\xb3 vert\xc4\x97s projekt\xc4\x85 pavadinimu RUBIN (pilnai automatizuoto metro Niurnberge \xc4\xafrengimas). 2000-\xc5\xb3j\xc5\xb3 gruod\xc4\xaf buvo paskelbtas traukini\xc5\xb3 ir visos kitos linij\xc5\xb3 fnkcionavimui reikalingos \xc4\xafrangos teikimo konkursas, kurio nugal\xc4\x97toju 2001-\xc5\xb3j\xc5\xb3 lapkri\xc4\x8dio 16 dien\xc4\x85 buvo paskelbtas \xe2\x80\x9eSiemens Transporation Systems\xe2\x80\x9c._NEWLINE_Statybose numatyt\xc5\xb3 pirm\xc5\xb3j\xc5\xb3 metro atkarp\xc5\xb3 \xe2\x80\x9eRotenburgo aik\xc5\xa1t\xc4\x97-Gustavo Adolfo gatv\xc4\x97\xe2\x80\x9c (Rothenburger Stra\xc3\x9fe \xe2\x80\x93 Gustav-Adolf-Stra\xc3\x9fe)  ir \xe2\x80\x9eRateno aik\xc5\xa1t\xc4\x97-Maksfeldas\xe2\x80\x9c (Rathenauplatz \xe2\x80\x93 Maxfeld) \xc4\xafrengimo darbai buvo prad\xc4\x97ti 2000-\xc5\xb3j\xc5\xb3 bir\xc5\xbeel\xc4\xaf. Juos baigti ir prad\xc4\x97ti eksploatuoti \xc5\xa1ias atkarpas numatyta 2006-\xc5\xb3j\xc5\xb3 prad\xc5\xbeioje, dar iki pasaulio futbolo \xc4\x8dempionato prad\xc5\xbeios. D\xc4\x97l netik\xc4\x97t\xc5\xb3 sunkum\xc5\xb3, atsiradusi\xc5\xb3 d\xc4\x97l pavieni\xc5\xb3 aspekt\xc5\xb3 (traukini\xc5\xb3 ir linij\xc5\xb3), per trumpo statybos darbams skirto laiko bei klaiding\xc5\xb3 Siemens\xe2\x80\x98o vadybinink\xc5\xb3 sprendim\xc5\xb3 iki \xc5\xa1io termino \xc4\xafrengti jas nesp\xc4\x97ta. Darb\xc5\xb3 baigties terminas i\xc5\xa1 2006-\xc5\xb3j\xc5\xb3 kovo buvo perkeltas \xc4\xaf t\xc5\xb3 pa\xc4\x8di\xc5\xb3 met\xc5\xb3 rugs\xc4\x97j\xc4\xaf, po 2006-aisiais kovo 24-\xc4\x85j\xc4\x85 \xc4\xafvykusio Niurnbego miesto savivaldyb\xc4\x97s ir Siemens\xe2\x80\x98o vadovyb\xc4\x97s kritinio pasitarimo, \xc4\xafrengimo darbus numatyta baigti 2006-\xc5\xb3j\xc5\xb3 pabaigoje-2008-\xc5\xb3j\xc5\xb3 prad\xc5\xbeioje. Tuo tarpu buvo i\xc5\xa1 pagrind\xc5\xb3 reorganizuota Siemens\xe2\x80\x98o vadybos sistema, kas tur\xc4\x97jo garantuoti, jog bus laikomasi naujosios statyb\xc5\xb3 baigties termino datos ir min\xc4\x97tos metro atkarpos bus atidarytos iki pirmojo 2008-\xc5\xb3j\xc5\xb3 ketvir\xc4\x8dio pabaigos.'